Vsebina
Kazalo 🔎︎

# Dimenzioniranje

Spremeni dolžino, merske lastnosti in lastnosti vodila izbrane dimenzijske črte.

Če želite spremeniti slog črte ali puščice dimenzijske črte, izberite Oblika – Črta.

Za dostop do tega ukaza ...

V kontekstnem meniju dimenzijske črte izberite Dimenzije.

V orodni vrstici Črte in puščice kliknite ikono Dimenzijska črta.

Kotirna črta

Dimenzijska črta je vedno vstavljena na plast, imenovano Dimenzijske črte. Če to plast nastavite na nevidno, v risbi dimenzijskih črt ne boste videli.

## Črta

Nastavi lastnosti oddaljenosti dimenzijskih črt in vodil med seboj in glede na osnovnico.

### Razdalja med črtami

Določa razdaljo med dimenzijsko črto in osnovnico (širina črte = 0).

### Previs vodila

Določa dolžino levega in desnega vodila z začetkom na osnovnici (oddaljenost črte = 0). Pozitivne vrednosti razširjajo vodilo nad osnovnico, negativne pod njo.

### Razdalja vodila

Določa dolžino levega in desnega vodila z začetkom na dimenzijski črti. Pozitivne vrednosti razširjajo vodilo nad dimenzijsko črto, negativne pod njo.

### Levo vodilo

Določa dolžino levega in desnega vodila z začetkom na dimenzijski črti. Pozitivne vrednosti razširjajo vodilo pod dimenzijsko črto in negativne nad njo.

### Desno vodilo

Določa dolžino desnega vodila z začetkom na dimenzijski črti. Pozitivne vrednosti razširjajo vodilo pod dimenzijsko črto in negativne nad njo.

### Izmeri pod predmetom

Preobrne nastavitve, nastavljene v področju Črta.

### Decimalna mesta

Določa število decimalnih mest za prikaz lastnosti črte.

## Legenda

Nastavi lastnosti dimenzijskega besedila.

### Položaj besedila

Določa položaj dimenzijskega besedila glede na dimenzijsko črto in na vodila.

Potrditveni polji Samodejno navpično in Samodejno vodoravno morata biti neoznačeni, preden lahko dodelite Položaj besedila.

### Samodejno navpično

Določi optimalen navpični položaj za dimenzijsko (kotirno) besedilo.

### Samodejno vodoravno

Določi optimalen vodoravni položaj za dimenzijsko (kotirno) besedilo.

### Pokaži merske enote

Pokaže ali skrije merske enote. Mersko enoto, ki jo želite prikazati, lahko tudi izberete s seznama kombiniranega polja.

### Vzporedno s črto

Prikaže besedilo vzporedno z ali pod pravim kotom glede na dimenzijsko črto.

### Polje predogleda

Pokaže predogled trenutnega izbora.